GiliGold/VAD_KnessetCorpus huggingface dataset:
ניסים אלאסיף: יושבת עורכת דין אודליה אדרי מהלשכה המשפטית שהיא האחראית המשפטית על האישורים שאנחנו נותנים.
ניסים אלאסיף: כלומר אין פה מצב שנותנים פה אישורים ככה.
ניסים אלאסיף: זה רק לפי חוק לגופים שמוכיחים לנו שלצורך הסמכות שלהם בחוק הם צריכים לקבל את הנתונים האלה.
ניסים אלאסיף: עכשיו אותם גופים מקבלים נתונים.
ניסים אלאסיף: יש כאן אנשים מביטוח לאומי, מקבלים מידע לפי חוק.
יואל חסון: לפני מבקר המדינה הוצגה רשימת אותם 300 לקוחות?
ניסים אלאסיף: יש אותה באינטרנט.
ניסים אלאסיף: אם הם היו מבקשים הם היו יכולים לקבל.
ניסים אלאסיף: 300 שירותים לא לקוחות כי לפעמים יש לקוח שיש לו יותר משירות אחד.
יואל חסון: ולא מצאתם בין הלקוחות האלה מישהו שהוא לא ראוי שיהיה לו את המידע הזה?
ניסים אלאסיף: זה הכול לפי חוק.
ניסים אלאסיף: בזמנו הנחת העבודה שלנו היתה עד לפני כמה שנים שעיקר הדליפה היא מהמפלגות.
ניסים אלאסיף: כלומר שמפלגה מקבלת פנקס בוחרים הולכת ואחר כך לא מקפידה ומישהו לוקח ומעתיק.
ניסים אלאסיף: עשינו תיקון חקיקה בחוק הבחירות גם לכנסת וגם לרשויות המקומיות וכבר כמה שנים אנחנו מסמנים כל קובץ כזה באיזשהו סימן שאנחנו שומרים אותו שאם נדע שזה הגיע לאיזשהו מקום נדע לפחות מאיפה הדליפה.
ניסים אלאסיף: מבחינת המפלגות שזה היקפים של 4 או 5 מיליון רשומות שהם מקבלים בכל בחירות, לפנקס הבוחרים.
יואל חסון: למה סימנת רק את המפלגות?
דבי גילד חיו: גם זה לא דלף מהמפלגות.
דבי גילד חיו: מה שהתפרסם באינטרנט זה יותר שדות מאשר מה שמעבירים המפלגות.
דבי גילד חיו: כך שזה בטוח לא מהמפלגות.
דבי גילד חיו: גם אבל לא רק.
יואל חסון: אדוני אני יודע שהרבה יותר נוח להכות במפלגות.
ניסים אלאסיף: אני לא מכה אף אחד וגם אני לא מוכה פה.
יואל חסון: ראשית אתה מבוקר.
ניסים אלאסיף: אני מבוקר, אין לי בעיה עם זה.
ניסים אלאסיף: לא אמרתי שזה רק המפלגות.
יואל חסון: זה מה שמשתמע מדברייך.
יואל חסון: אז תסביר לי בבקשה חוץ מהמפלגות איזה קבצים נוספים סומנו?
ניסים אלאסיף: אני אומר לפי חוק זה מה שהיה ב-2002.
יואל חסון: מי סומן חוץ מהמפלגות?
ניסים אלאסיף: אנחנו הצענו ללשכה המשפטית שלנו לסמן כל קובץ שיוצא מאיתנו.
ניסים אלאסיף: כרגע מסומן רק המפלגות אבל אני לא יכול לסמן בלי אישור משפטי.
יואל חסון: אתה מפיץ פה מאות קבצים לכל מיני שירותים שאתה ציינת.
ניסים אלאסיף: חלק מהם זה סתם שאילתות.
ניסים אלאסיף: כלומר זה שאילתות בתקשורת.
יואל חסון: אבל אתה הפצת חוץ מהמפלגות לעוד כמה את הרשימות האלה.
יואל חסון: ויש לנו מידע שהרבה מהדוחות שנמצאים באינטרנט הם הרבה יותר מהשדות שיש למפלגות.
יואל חסון: אתה מציג מצג שההדלפות באו מהמפלגות.
יואל חסון: זה מה שאתה אומר.
יואל חסון: ואתה קיבלת החלטה אופרטיבית על זה.
יואל חסון: אמרת סימנתי רק את המפלגות.
יואל חסון: אני שואל לפני כמה זמן היה הסימון על המפלגות?
ניסים אלאסיף: בערך ב-2002.
יואל חסון: ומתי אתה ביקשת לסמן אחרים?
ניסים אלאסיף: לפני שנתיים, שלוש שנים.
ניסים אלאסיף: כי לפני כן לא היו דליפות.
ניסים אלאסיף: הדליפות שהיו באינטרנט היה איזה משהו ב-2002, זה היה האחרון, אחר כך כמו שאמרו פה, היתה דליפה אחר כך שב-2006 שעל זה הגישו תלונה למשטרה ששמה כבר היה יותר מהמפלגות.
יואל חסון: בוא תתייחס לאבטחת המידע.
יואל חסון: זה אחד הדברים המרכזיים שקיימים ויש הנחיות ממשלה ברורות מאוד שצריך להיות ממונה אבטחת מידע.
ניסים אלאסיף: אין היום ממונה.
יואל חסון: מדוע אין?
יואל חסון: הדרישה בחוק היא לממונה אבטחת מידע והחוק הזה לא מקוים.
יואל חסון: אתה לא באת ואמרת לשר שלך או למנכ"ל אני צריך ממונה על פי החוק.
ניסים אלאסיף: לא רק אני אמרתי.
ניסים אלאסיף: גם ביקורת הפנים אמרה.
ניסים אלאסיף: זה לא דבר חדש.
אופיר פינס-פז: אז למה אין ניסים?
ניסים אלאסיף: כי לא הקצו בן אדם לזה.
ניסים אלאסיף: צריכים להביא בן אדם.
ניסים אלאסיף: זה לא לקחת מישהו שהוא עושה 8 דברים ולהגיד לו עכשיו תהיה גם ממונה אבטחת מידע.
ניסים אלאסיף: צריך להיות מישהו שזה רק התפקיד שלו.
אופיר פינס-פז: אין תקן לזה?
ניסים אלאסיף: אין תקן לזה.
אופיר פינס-פז: אם אין תקן, קל וחומר אין מכרז כי אין תקן.
ניסים אלאסיף: אין תקן ואין מכרז.
ניסים אלאסיף: מה שהעמדה של המשרד כרגע ואני מביא את העמדה של המשרד שעם קבלת ביקורת הגבולות לרשות האוכלוסין השנה ימונה אדם שזאת תהיה העבודה שלו שיטפל רק בנושא אבטחת מידע.
אופיר פינס-פז: כמה עובדים יש במשרד הפנים אתה יודע?
ניסים אלאסיף: אני חושב 1600 או 1800.
ניסים אלאסיף: כי עכשיו קיבלנו עוד עובדים.
אופיר פינס-פז: לא מצאתם אדם אחד, תקן אחד?
אופיר פינס-פז: איפה מנכ"ל המשרד?
ניסים אלאסיף: יש מנכ"ל למשרד.
ניסים אלאסיף: רואה חשבון גבי מימון.
יואל חסון: אני חייב לומר לך, הרי ביצוע הנחיות ממשלה זה אחד הדברים המרכזיים של עובדי מדינה, של משרד ממשלתי.
יואל חסון: עשר שנים אתה נמצא במצב שאתה לא מבצע הנחיות ממשלה.
נחום בלבן: זה חוק חוק.
יואל חסון: אני רוצה לשאול את היועצת המשפטית, את אודליה, החוק לא מתבצע תחתייך.
יואל חסון: מה את עושה בשביל זה?
אודליה אדרי: זה לא תחתי.
יואל חסון: זה תחתייך.
יואל חסון: מתי יצאה התראה ראשונה בנושא הזה מצידך?
אודליה אדרי: ברגע שנודע לי שזו הדרישה של החוק אני אמרתי שזה מה שצריך להיעשות.
יואל חסון: מתי זה נודע לך?
אודליה אדרי: אני מטפלת בנושא הזה בערך שנתיים.
יהורם הכהן: ראש הרשות למשפט טכנולוגי במשרד המשפטים.
יואל חסון: אודליה תראי, מה זה הובא לידיעתך הדבר הזה.
יואל חסון: את הפכת להיות היועצת המשפטית של משרד הפנים.
אודליה אדרי: אני לא היועצת המשפטית של משרד הפנים.
יואל חסון: מי זה היועץ המשפטי?
אופיר פינס-פז: זמרת.
יואל חסון: יש משהו מאוד מוזר בהתנהלות.
יואל חסון: היועץ המשפטי לא נמצא כאן וגם המנכ"ל לא נמצא והשר היה פה עשר דקות.
יואל חסון: אני מודיע לכם אני לא מוכן לקיים דיון בצורה כזאת.
יואל חסון: אתם מביישים את הוועדה.
יואל חסון: אני הסכמתי עם השר כי אני הייתי בטוח שיש פה את הגורמים הרלוונטיים.
יואל חסון: זה שר חדש.
יואל חסון: אם זה היה שר שהיה מספיק זמן אני לא הייתי מוכן שהוא לא יהיה בדיון.
יואל חסון: אבל זה שר חדש.
יואל חסון: אני אומר לכם אני סוגר את הדיון כרגע.
יואל חסון: אני לא מקיים דיון בצורה כזאת.
יואל חסון: אני גם אודיע לכם וזה יירשם כרגע בפרוטוקול.
יואל חסון: אני מודיע שהוועדה לביקורת המדינה החליטה שהיא בוחנת מקרים של אחריות אישית וכשהיא מגלה אחריות אישית ורשלנות יש לוועדה הזאת את הכלים כולל פניה לנציב שירות המדינה וליועץ המשפטי לממשלה לבחון רשלנות במילוי תפקיד.
יואל חסון: אז אני אומר לכם שאני מתרשם שיש כאן רשלנות במילוי תפקיד.
אופיר פינס-פז: אני מציע שהיועץ המשפטי של הוועדה יוציא מכתב מסודר לשר הפנים שיודיע לו מה הוראות החוק לגבי עבירה פלילית בשם הוועדה כמובן.
יואל חסון: באמת אני לא מבין את זה.
יואל חסון: את יועצת משפטית.
יואל חסון: את עובדת עם היועץ המשפטי.
יואל חסון: היועץ המשפטי מעליך.
יואל חסון: בא לידיעתך שבמקרה יש פה חוק.
יואל חסון: מה זה במקרה?
יואל חסון: הרי אם אזרח היה פה מפר איזשהו חוק שקשור למשרד הפנים אתם הייתם רודפים אותו עד אין קץ.
יואל חסון: אבל אתם בעצמכם מפרים את החוק.
מרינה סולודקין: כי זה נוח.
יריב: הרשות לאבטחת מידע אומרת שזו עבירה פלילית.
יריב: השאלה מה היועץ המשפטי לממשלה עשה בנושא.
יואל חסון: אנחנו את השאלות האלה נציג בפני הגורמים הרלוונטיים.
יואל חסון: מי נמצא כאן מטעם הביטוח הלאומי?
יהודה סרוסי: אני.
יואל חסון: מה תפקידך?
יהודה סרוסי: אני סמנכ"ל תמ"מ.
יואל חסון: אני רוצה להפסיק את הדיון הזה.
יואל חסון: אני רוצה שבפעם הבאה גם מנכ"ל הביטוח הלאומי יגיע לישיבה.
יואל חסון: כי גם מבחינת הביטוח הלאומי.
יואל חסון: נכון שההערות לגבי הביטוח הלאומי פחותות אבל גם שם יש נושא עיקרי.
יואל חסון: אני אתייעץ עם היועץ המשפטי כיצד אנחנו נוהגים בדיון.
יואל חסון: יקוים דיון בהקדם שבו ידרשו להגיע אנשים שהם רלוונטיים לתפקיד.
יואל חסון: מי שלא יגיע יוצא נגדו צו הבאה של הוועדה כדי שהוא יגיע.
יואל חסון: והגיע הזמן גם שתכבדו את החוק שאתם ממונים עליו ובוודאי את הוועדה לביקורת המדינה בכנסת.
יואל חסון: אני נועל את הדיון.
יואל חסון: אנחנו פותחים את הישיבה של הוועדה לענייני ביקורת המדינה בנושא של אישור ביצוע תקציב משרד מבקר המדינה שנת 2008.
יואל חסון: עיינתי בתקציב וקודם כל הוא מוכיח פעילות שהולכת ומתרחבת של משרד המבקר, פעילות שהיא גם פעילות של הביקורת וגם פעילות ארגונית של בניית המערך הזה של הביקורת גם מבחינת המהות, גם מבחינת פרויקטים של בנייה, תקציבי בנייה ותקציבים אחרים.
יואל חסון: והייתי רוצה אולי שאנחנו ניתן לכם להסביר.
מיכה לינדנשטראוס: אני אבקש משמואל יונס המשנה למנכ"ל האחראי על המנהל שלנו, הוא בדרך כלל מציג את זה.
מיכה לינדנשטראוס: אנחנו בדרך כלל עושים את זה כישיבות קצרות ביותר אבל הפעם רציתי לומר רק משפט אחד שכן מצאתי אותו והוא חרה לי.
מיכה לינדנשטראוס: אני מתכוון למשפט שמופיע בניתוח תקציב הביצוע של משרד המבקר.
מיכה לינדנשטראוס: יש שמה עניין של בניית משרד של המבקר.
מיכה לינדנשטראוס: מה שקורה זה ככה.
מיכה לינדנשטראוס: אנחנו כרגע נמצאים בבניין מט ליפול.
מיכה לינדנשטראוס: מצב קשה.
מיכה לינדנשטראוס: נופלים שמה ברזלים ונופל שמה טיח והושקע שם כבר סכום גדול מאוד.
מיכה לינדנשטראוס: זה לא בניין שלנו.
מיכה לינדנשטראוס: זה בניין לשכת הגיוס בחיפה כשאנחנו בעצם דיירים בו.
מיכה לינדנשטראוס: יש לנו כמה קומות בתוכו.
מיכה לינדנשטראוס: הבניין הזה תדעו לכם הוא פשוט במצב קשה ביותר.
מיכה לינדנשטראוס: העובדים מתלוננים.
מיכה לינדנשטראוס: הם מפחדים.
מיכה לינדנשטראוס: התקנו שם רשתות, הבאנו ברזלים כדי לחזק את הקירות.
מיכה לינדנשטראוס: זה בניין עוד מתקופת המנדט הבריטי.
מיכה לינדנשטראוס: ואז היתה החלטה עוד לפני בואי, אני פה ארבע שנים ומשהו, לפני בואי היתה החלטה לעשות משהו להעברת הביוב של מבקר המדינה.
מיכה לינדנשטראוס: כתוצאה מכך התחילו חיפושים אחר רעיון בנושא הזה.
מיכה לינדנשטראוס: החיפושים האלה הלכו לשני כיוונים.
מיכה לינדנשטראוס: או שכירת בניין או בנייה.
מיכה לינדנשטראוס: רכישת קרקע.
מיכה לינדנשטראוס: בקיצור אני הגעתי.
מיכה לינדנשטראוס: ביום שאני הגעתי היום הראשון שהייתי בעבודה באו אלי, הביאו בפני את העניין הזה והלכתי יחד עם העובדים לחפש מקום.
מיכה לינדנשטראוס: הגעתי לכמה מוסדות בחיפה שיכולתי לשאול אותם מה קורה.
מיכה לינדנשטראוס: למשל מגדל הנביאים מי שמכיר את חיפה.
מיכה לינדנשטראוס: הלכתי לשם.
מיכה לינדנשטראוס: ממגדל הנביאים הלכתי לארמונד.
מיכה לינדנשטראוס: היה בארמונד רעיון לתת לנו את זה.
מיכה לינדנשטראוס: כל דבר שראיתי יקר ביותר.
מיכה לינדנשטראוס: לא מתאים לנו.
מיכה לינדנשטראוס: ושוב להתחיל שכירות גבוהה.
מיכה לינדנשטראוס: אנחנו בירושלים משלמים 7 מיליון שקל לשכירות.
מיכה לינדנשטראוס: ואז עלה הרעיון לקחת את הבניין הישן של בית המשפט המחוזי בחיפה שיש לו גם משמעות היסטורית, בניין שהוקם ב-1932 על ידי השלטון המנדטורי.
מיכה לינדנשטראוס: הוא אחד האתרים השמורים בישראל.
מיכה לינדנשטראוס: לקחת אותו ולשפץ אותו.
מיכה לינדנשטראוס: לעשות שיפוץ באמת באמצעים הכי זולים שיכולים להיות.
מיכה לינדנשטראוס: היתה בנושא הזה הסכמה עם כל שישים וכמה עובדי המשרד בחיפה.
מיכה לינדנשטראוס: היתה הסכמה לזה עם ההנהלה המרכזית שלי בירושלים.
מיכה לינדנשטראוס: היתה הסכמה של מנהל המחוז.
מיכה לינדנשטראוס: של כל הגורמים האחרים.
מיכה לינדנשטראוס: והתחלנו בעבודות שיפוץ.
מיכה לינדנשטראוס: מאחר שהבניין הזה הוא לשימור הוא בעל ערך היסטורי אדיר.
מיכה לינדנשטראוס: זה הפך להיות מאורת סמים.
מיכה לינדנשטראוס: אז היה ברור שאנחנו צריכים לקבל את כל הרישיונות.
מיכה לינדנשטראוס: פרצה מלחמת לבנון השנייה.
מיכה לינדנשטראוס: הדבר עיכב.
מיכה לינדנשטראוס: במשרד של הארכיטקטית נפל טיל.
מיכה לינדנשטראוס: השמיד את המסמכים.
מיכה לינדנשטראוס: היה סיפור בעניין הזה ארוך וממושך.
מיכה לינדנשטראוס: כיום השיפוצים נמצאים בשלב מתקדם מאוד ויש לי יסוד להניח שלקראת סוף השנה, מקסימום תחילת השנה הבאה תהיה כבר הפתיחה של המקום.
מיכה לינדנשטראוס: לכן אני קודם כל אני לא יודע ממתי הוסמך מישהו כאן לעשות ביקורת על משרד מבקר המדינה.
מיכה לינדנשטראוס: זה לא ייתכן שמישהו שהוא מבוקר יעשה ביקורת על המבקר.
מיכה לינדנשטראוס: לכן אני בא אליך ואומר לך שאני מסתייג הסתייגות משמעותית מאוד מהקטע הזה שנכתב גם בלי שדיברו איתי.
מיכה לינדנשטראוס: אני מתייחס לקטע הזה שמדבר על תקציב אישור סכום של 28 מיליון שקל שזה קנייה של המקום, רכישה.
מיכה לינדנשטראוס: המדינה רכשה אותו.
מיכה לינדנשטראוס: עבר מכיס א' לכיס ב'.
מיכה לינדנשטראוס: עכשיו אנחנו התחרינו שם על המקום עם יונה יהב.
מיכה לינדנשטראוס: יונה יהב רצה את המקום הזה לספרייה, הוא קרא לזה ספריית העיר.
מיכה לינדנשטראוס: באתי לחברי הטוב יונה, אמרתי לו יונה תשמע, העיר הזו חיפה רוצה שבבניין הזה יהיו חיים.
מיכה לינדנשטראוס: חיים יהיו כאשר יהיו פה משרדים של משרד המבקר והאומבודסמן וכל הגופים האחרים שקשורים איתנו.
מיכה לינדנשטראוס: אנחנו שם נעשה את זה.
מיכה לינדנשטראוס: לכן אני אומר לך אחד הדברים שאני מתפאר בהם הכי הרבה זה הבניין הזה בחיפה.
מיכה לינדנשטראוס: ניתן היה לשקול, מי אמר לך בכלל ניתן היה לשקול חלופה של שכירת משרדים.
מיכה לינדנשטראוס: שורה לפני האחרונה.
מיכה לינדנשטראוס: עמוד 5 מתוך 7.
מיכה לינדנשטראוס: יש לי קשר.
מיכה לינדנשטראוס: אני הייתי נשיא של הבניין של המקום הזה בתור נשיא של בית המשפט המחוזי.
מיכה לינדנשטראוס: ישבתי שם.
מיכה לינדנשטראוס: קדנציה שם הייתי שם נשיא.
מיכה לינדנשטראוס: אני מכיר שם כל פינה.
מיכה לינדנשטראוס: 24 שנים הייתי שם שופט מחוזי.
מיכה לינדנשטראוס: אני מכיר את המקום הזה.
מיכה לינדנשטראוס: זה ראוי לנו.
מיכה לינדנשטראוס: זה ראוי למדינת ישראל.
מיכה לינדנשטראוס: רציתי רק להעיר את ההערה הזאת.
מיכה לינדנשטראוס: אני פגוע מהבחינה הזאת שזה לא היה ככה צריך להיות, לא היה ככה צריך להירשם.
יואל חסון: קודם כל אני רוצה לומר לך הנייר הזה הוא נייר חשוב מבחינת ועדת הכנסת.
יואל חסון: יש פה באמת בדיקה וחוות דעת מאוד מפורטת.
יואל חסון: אני חושב שסך הכול, ישבתי עם הצוות אתמול שבאמת התדיין על התוכנית כולה וגם על הניתוח שת התקציב.
יואל חסון: ודווקא ניתוח חיובי.
יואל חסון: אני דווקא אמרתי בעניין הזה, דיברתי עם נציג המרכז המחקר והמידע אמרתי לו שלדעתי דווקא העובדה שאתם לקחתם בניין לשימור זה דווקא דבר חשוב, זה דבר ראוי.
יואל חסון: זה באמת היה עדיף מלהשכיר בניין.
יואל חסון: המבקר אני חושב שהכוונות פה הן חיוביות.
יואל חסון: זה לא היה צריך להפריע לך עד כדי כך.
מיכה לינדנשטראוס: גם היתה פה ישיבה.
מיכה לינדנשטראוס: ב-29 באוקטובר 2008 היתה פה ישיבה בעניין הזה ואותם הדברים שאני אומר עכשיו אמרתי גם אז.
מיכה לינדנשטראוס: דיברתי, הסברתי, אמרתי להם רבותיי, תהיו גאים בעניין הזה.
סמי צדיק: רק לגבי הנושא הזה.
סמי צדיק: לאחר אותה ישיבה שהמבקר דיבר עליה אז פנה אלי יושב ראש הוועדה חבר הכנסת מיכאל איתן וביקש ממני לבדוק את הנושא הזה בשנה הבאה בצורה יותר יסודית.
סמי צדיק: זה מה שעשיתי.
סמי צדיק: כתבנו את זה בצורה מאוד עדינה.
סמי צדיק: ניתן לשקול זה לשקול.
סמי צדיק: המבקר הסביר את הדברים.
סמי צדיק: לנו ההסבר מאוד נראה.
סמי צדיק: גם אנחנו חושבים שראוי לשמר מבנים היסטוריים.
סמי צדיק: דיון ציבורי זה דבר טוב.
סמי צדיק: זה לא דבר שהוא פוגע.
מיכה לינדנשטראוס: שמוליק, אני רוצה שאתה תיתן הסבר על הנושא של הישיבה.
מיכה לינדנשטראוס: רשמנו מי נכח פה.
מיכה לינדנשטראוס: אז שמואל יונס משנה למנכ"ל מבקר המדינה.
מיכה לינדנשטראוס: מנהל.
מיכה לינדנשטראוס: שמואל גולן מוכר לכם.
מיכה לינדנשטראוס: ממלא מקום מנכ"ל המשרד.
מיכה לינדנשטראוס: ראש החטיבה של השלטון המקומי ואחראי על מימון מפלגות.
מיכה לינדנשטראוס: צחי מוכר לכם.
מיכה לינדנשטראוס: הוא ראש מטה המבקר.
מיכה לינדנשטראוס: רמי סלמה.
מיכה לינדנשטראוס: חשב משרד מבקר המדינה ולידו שלמה רז שהוא דובר משרד מבקר המדינה.
שמואל יונס: תקציב 2008 המקורי עמד על כ-227 מיליון שקל.
שמואל יונס: במהלך השנה בהתאם למדיניות הממשלה היתה פניה אל המבקר בבקשה שיקצץ בתקציב המשרד בהתאמה לקיצוץ בתקציב המדינה.
שמואל יונס: המבקר נענה לבקשה של הממשלה וקיצץ כ-2 מיליון 250 אלף שקל.
שמואל יונס: היו לנו עודפים משנת 2007 שמבקר המדינה על פי חוק מוסמך להעביר משנה לשנה.
שמואל יונס: מ-2007 ל-2008 המבקר אישר העברה של 99 מיליון 780 אלף.
שמואל יונס: סך הכול התקציב המאושר עמד על 324 מיליון 684 אלף.
שמואל יונס: ההוצאה למעשה הסתכמה בכ-208759 ונשארה לנו יתרת הרשאה של 114 מיליון 115 אלף שקל.
שמואל יונס: מה שצריך לציין שמבחינת הביצוע, מבחינת החוזים אנחנו עומדים על התקציב השוטף באחוזי ביצוע מאוד גבוהים באופן מוחלט.
שמואל יונס: אנחנו מדברים על ביצוע של השכר התקציב של 2008 אנחנו עומדים על כ-98%.
שמואל יונס: תקציב הרכישות שלנו עומד על כ-82%.
שמואל יונס: סך הכול התקציב השוטף שלנו עומד על כביצוע של 93% שזה שיעורים מאוד גבוהים.
שמואל יונס: יש לנו מבחינת הביצוע של התקציב החד פעמי של 2008, אנחנו יודעים על כמאה אחוזים.
שמואל יונס: מה שצריך פה לציין שעיקר ההעברה של הסכומים משנת 2007 ל-2008 היא העברה בסעיף החד פעמי.
שמואל יונס: התקציב החד פעמי.
שמואל יונס: התקציב הזה מבחינת המשרד הוא תקציב שמיועד להוצאות של השנים הבאות כאשר מתוך התקציב של 66 מיליון שקל שזה היה העברה של התקציב החד פעמי מתוך השיעורים האלה שיעור מאוד גבוה הולך לפרויקטים הבאים.
שמואל יונס: הפרויקט של חיפה כאמור אנחנו מדברים על סדר גודל של כ-30 מיליון שקל מתוך 66 מיליון סך הכול שהיתה העברה.
שמואל יונס: לאחר מכן נושא הבחירות.
שמואל יונס: הכנסת פנתה אל המבקר בבקשה לבצע ביקורת על בחירות, גם הפריימריז וגם הבחירות לרשויות המקומיות ולממשלה.
שמואל יונס: סך הכול התקציב שהועבר זה 10 מיליון שקל.
שמואל יונס: יש לנו עוד סך מאוד גבוה של 22 וחצי מיליון שקל שמיועד לפרויקטים בתחום המחשוב.
שמואל יונס: ועוד סכום כמיליון וחצי שקל לעניין של אבטחה שמיועד למעשה להשלמה של המבנה שלנו בתל אביב שהוא מבנה שבין היתר נמצאת שם גם חטיבה לביקורת מערכת הביטחון.
שמואל יונס: יש לנו שם עוד פעולות אבטחה שאנחנו נבצע בהמשך.
שמואל יונס: מה שחשוב לציין לגבי הנושא הזה של התקציב החד פעמי שמבחינת המשרד מדובר פה בתקציבים שהם תקציבים שנפרשים על פני שנים, כמו הנושא הזה של המבנה בחיפה, בזמנו המבקר פנה לכנסת, זה היה בשנת 2005.
שמואל יונס: הבקשה היתה לקבל אישור על כל הסכום כדי שמבקר המדינה יוכל באמת לפנות ולבצע מכרז כשכל הסכום המיועד נמצא בתקציב המשרד.
שמואל יונס: ולמשל נושא נוסף שנקרא התקציב לביצוע הבחירות שגם פה מדובר למעשה על פעולה שמבקר המדינה מבצע אותה לאורך שנים.
שמואל יונס: למשל עכשיו שהיה הנושא של הפריימריז אנחנו למעשה ביצענו בשנת 2009 בפועל ביצענו תשלום של מיליון שקל שהוא בוצע, שהביקורת עצמה בוצעה בשנת 2008.
שמואל יונס: יש לנו פה מצב של תקציבים שמיועדים כדי שמבקר המדינה יוכל גם לגייס עובדים, גם להיערך לביקורת לאורך שנים כאשר התקצוב נעשה בשנה מסוימת 2008.
שמואל יונס: ב-2008 מועבר הסכום שנותר ל-2009-2010, וכולי וכולי.
שמואל יונס: לכן הנושא הזה של התקציב החד פעמי תקציב המשרד הוא תקציב מאוד חשוב.
שמואל יונס: הוא מאפשר למבקר לפעול לאורך שנים.
מיכה לינדנשטראוס: מה עם בניין הלאום?
שמואל יונס: בניין הלאום בתקציב 2009 פנה המבקר למעשה לאשר תקציב של 160 מיליון להקמת מבנה בקרית הלאום.
שמואל יונס: קריית הלאום שהתחילה למעשה בשנת 95 נבנתה, היום יש כבר בניינים של הממשלה, בית המשפט העליון, משרד החוץ, בנק ישראל.
שמואל יונס: אני מדבר על הפרויקט.
שמואל יונס: מה שהיה שבמסגרת של ההיערכות לקראת הקמת קריית הלאום דווקא בכנסת היתה שאילתא לשר האוצר מה קורה עם משרד המבקר המדינה ואז שר האוצר התחייב למעשה שיוקצה מקום נאות וראוי למבקר המדינה.
שמואל יונס: לאורך השנים היה הטיפול ועכשיו בשנת 2009 הוקצה מקום ספציפי.
שמואל יונס: המקום הוא מעל קריית הלאום.
שמואל יונס: חניון קריית הלאום, בית המשפט העליון, בניין ראש הממשלה המיועד, יש ביניהם את כיכר הלאום, על כיכר הלאום, מצפון לה היה אמור לקום בית המלון של הבלייר האוס לאירוח משלחות שמגיעות לביקורים בארץ.
שמואל יונס: אנחנו עכשיו למעשה במשך השנתיים האחרונות פעלנו יחד עם משרד האוצר וכל הגורמים המתאימים לשינוי תב"ע, ולמעשה בשעה טובה אם ירצה השם באוגוסט הקרוב זה אמור להגיע לועדת התכנון המקומית של עיריית ירושלים.
שמואל יונס: אני מקווה שזה יאושר.
שמואל יונס: ולצורך המטרה הזאת המבקר ביקש הקצאה של 160 מיליון שקל שלצורך העניין הזה באמת מבקר המדינה קיבל את העמדה שהושמעה בוועדת הביקורת בשונה מקודמו בנוגע לגבי התקציב והגיש את הבקשה הזאת כהשראה להתחייב שמבוצעת בפרישה עד שנת 2013 שזה המועד המתוכנן לכניסה למבנה.
אופיר פינס-פז: המבנה שלכם עכשיו הוא בשכירות?
מיכה לינדנשטראוס: הוא בשכירות.
מיכה לינדנשטראוס: ספר שמוליק על השכירות.
שמואל יונס: ב-99 נכנסנו למבנה הזה בהמשך למכרז שהקימה המדינה.
שמואל יונס: משרד האוצר הציע את המכרז.
שמואל יונס: הוא למעשה שכר את המבנה בתאום איתנו.
שמואל יונס: אגב יצוין שבעניין הזה אנחנו מאוד מתואמים עם קריות ממשלה.
שמואל יונס: יש מנהלת קריות ממשלה והקמת בתי משפט שזו מנהלת שאחראית להקמת כל בתי המשפט בארץ.
שמואל יונס: קריית הלאום בין היתר.
שמואל יונס: ובעניין הזה הגענו עם האוצר לאיזשהו הסדר שמצד אחד הם עוזרים לנו כגורם מקצועי אבל מצד שני נשמרת העצמאות של מבקר המדינה לגבי כל הנושא של התקציב, ההנחיות לגבי הבינוי .
שמואל יונס: בסך הכול זה עובד טוב מאוד.
שמואל יונס: ב-99 קיבלנו את המבנה הזה בשכירות בגבעת שאול בבית השנהב.
שמואל יונס: זה חוזה שהוא לעשר שנים פלוס אופציה לעוד חמש שנים.
אופיר פינס-פז: כמה השכירות שם?
שמואל יונס: שישה וחצי מיליון שקל בערך לשנה.
מיכה לינדנשטראוס: זאת אומרת שבעשר שנים שהיו זה 65 מיליון שקל.
מיכה לינדנשטראוס: לגבי הבניין הזה אחוז גבוה מאוד מהערך של הבניין החדש שיוקם.
מיכה לינדנשטראוס: לכן חבל על הכסף.
יואל חסון: מי הבעלים של הבניין הזה?
שמואל יונס: אני חושב שזה שותפות של פריצקר החיפאי.
שמואל יונס: לכן השיקול היה הפעם לגבי המבנה שהמבנה יוקם מה שנקרא בהשקעה תקציבית כנכס של המדינה שהוא כנראה צריך להשתכנע...
יואל חסון: השקעתם באדריכלות?
יואל חסון: מאוד חשוב.
שמואל יונס: אנחנו היום נמצאים בשלבים מאוד מתקדמים.
שמואל יונס: באוגוסט כפי שציינתי אני מקווה שזה יעבור בוועדה המקומית, לאחר מכן במחוזית.
שמואל יונס: וברגע שזה יאושר במקומית אנחנו מתחילים תהליך.
יואל חסון: יש כבר תכנון אדריכלי?
שמואל יונס: ברגע שיהיה את התב"ע, השלב אחרי זה, זה התכנון האדריכלי.
שמואל יונס: התכנון האדריכלי אנחנו נמצאים כבר עמוק בתוכו.
מיכה לינדנשטראוס: כל העניין כולו נולד בעבר, נולד אפילו לא בתקופת השופט גולדברג, אלא בתקופת השופטת מרים בן פורת.
מיכה לינדנשטראוס: היא הלכה לשר האוצר, היא הלכה לראש הממשלה.
מיכה לינדנשטראוס: היא טיפלה בעניין הזה.
מיכה לינדנשטראוס: אנחנו מדברים על תקופה של לפחות 11 או 12 שנה אחורה ויותר.
מיכה לינדנשטראוס: יש דברים שמחייבים רביזיה.
מיכה לינדנשטראוס: אני כבר אומר לכם.
מיכה לינדנשטראוס: אני לא אתן יד למשל לנושא של עלות.
מיכה לינדנשטראוס: אני רוצה שזה ייבדק.
מיכה לינדנשטראוס: לצורך זה אנחנו מקיימים ישיבה מיוחדת אצלנו במעמד המנכ"ל, במעמד שמואל, במעמד המנכ"ל למנהל, שבה אנחנו נקים גם בתוך הגוף שלנו אולי יחד עם הוועדה המייעצת איזושהי ועדת היגוי שתלווה את הנושא.
מיכה לינדנשטראוס: בינתיים כל מה שעשינו זה שבישיבה האחרונה של הכנסת שאישרה את התקציב ל-2010, אושרו שמה 10 מיליון שקל לצורכי ההתחלה של העניין.
אופיר פינס-פז: איפה דנים באישור תקציב מבקר המדינה?
מיכה לינדנשטראוס: ועדת הכספים של הכנסת בשיתוף עם המבקר.
אופיר פינס-פז: ואנחנו בביצוע התקציב?
מיכה לינדנשטראוס: אתם רק בביצוע.
יואל חסון: אני פניתי לגפני לעשות ועדה משותפת בעניין הזה והוא לא כל כך רוצה.
יואל חסון: זה על פי חוק?
מיכה לינדנשטראוס: כן זה על פי חוק.
מיכה לינדנשטראוס: בואו נגמור עוד דבר אחד שאני רוצה להבהיר.
אופיר פינס-פז: זה לא סביר.
אופיר פינס-פז: או שאנחנו נאשר את הכול או שהם יאשרו את הכול.
מיכה לינדנשטראוס: היה דיון אם לא צריך לבטל את הסעיף הזה.
מיכה לינדנשטראוס: היה על זה דיון.
מיכה לינדנשטראוס: מה שאני כן רוצה להגיד לכם, אנחנו קיצצנו בצורה משמעותית ביותר.
מיכה לינדנשטראוס: ב-50%.
מיכה לינדנשטראוס: עניתי לכל הגורמים המתאימים.
מיכה לינדנשטראוס: אמרו לי שגם אם משרדי ממשלה מסוימים ילכו בדרך הזאת.
סמי צדיק: לגבי המבנה, בכמה מטר מרובע מדובר?
שמואל יונס: כרגע מדובר בסדר גודל של עשרת אלפים, 11 אלף מטר.
מיכה לינדנשטראוס: כשבאים אלי השרים הם באים עם שלושה מאבטחים, ארבעה מאבטחים.
אופיר פינס-פז: אין לי כלים לבחון את התקציב.
אופיר פינס-פז: אני חושב שזה לא סביר שועדת הכספים מאשרת את התקציב ואנחנו בודקים.
אופיר פינס-פז: זה מתכון לחוסר יכולת לעשות את המוטל עלינו על פי חוק.
אופיר פינס-פז: לכן מה שאני מבקש ממך אדוני היושב ראש, אני מציע או שהכול יהיה בידינו ואם אגב יש התנגדות של ועדת הכספים שאני חושב שהיא תהיה שגויה כי ועדת הכספים מטבע הדברים אין לה זמן לדון ברצינות בתוכניות המבקר.
אופיר פינס-פז: אני שמעתי מיושב ראש ועדת הכספים שהיה לו זמן רק לדון בתקציבי שישה משרדי ממשלה.
אופיר פינס-פז: פשוט לא יאומן.
אופיר פינס-פז: אין לו באמת זמן.
אופיר פינס-פז: אני מציע שהכול יעבור אלינו.
יואל חסון: או ועדה משותפת.
אופיר פינס-פז: או ועדה משותפת.
אופיר פינס-פז: אבל מה שצריך לעשות, החוק הזה הוא לא סביר ואני חושב שהגיע הזמן שנתקן את זה.
יואל חסון: ממתי אגב ההחלטה?
מיכה לידנשטראוס: ההחלטה היא מ-58.
מיכה לידנשטראוס: כדי לשמור על העצמאות של המבקר החליטו שהתקציב יהיה בידי ועדת הכספים של הכנסת והמבקר יחד.
אופיר פינס-פז: אדוני המבקר, אני מאוד מכבד את מוסד המבקר.
אופיר פינס-פז: אני לא צריך להעיד על זה.
אופיר פינס-פז: אבל יש פה גם שאלה האם הכנסת יכולה לבצע את תפקידה.
אופיר פינס-פז: לפי דעתי בנוסחה שנקבעה אז בחוק יכול להיות שהמטרות הן טובות אבל אנחנו לא יכולים לבצע את תפקידנו.
אופיר פינס-פז: כי אנחנו לא יודעים באמת מה קרה בדיוני התקציב.
אופיר פינס-פז: באים למצב שהוא נעלם ואין לנו גם את הכלים לבחון אותו.
אופיר פינס-פז: אז אפשר להחליט שאף אחד לא בודק את ביצוע תקציב המבקר גם זאת אפשרות.
אופיר פינס-פז: אבל אם רוצים שנבדוק אז אי אפשר לנתק אותנו מהעניין של הכנת התקציב.
מיכה לינדנשטראוס: בחו"ל דע לך זה לא קיים.
מיכה לינדנשטראוס: או יש ועדה משותפת או שהאוצר קובע.
מיכה לינדנשטראוס: יש מדינות שהאוצר קובע את תקציב המבקר.
מיכה לינדנשטראוס: במדינות שיש בהן עצמאות של המבקר ובאמת עצמאות לא פורמאלית אלא מעשית באותן מדינות התקציב נקבע על ידי הפרלמנט יחד עם המבקר כמו אצלנו אבל אין לאחר מכן ביקורת ביצוע.
יואל חסון: ראיתי נתון מעניין שאתם לא מצליחים למלא את התקנים.
יואל חסון: בין גיוס מקסימאלי של אנשים.
מיכה לינדנשטראוס: היה.
מיכה לינדנשטראוס: הדרישות שלנו גבוהות מאוד ויש כאלה שאומרים גבוהות מדי.
מיכה לינדנשטראוס: אתה לוקח בן אדם מתואר שני ומעלה.
מיכה לינדנשטראוס: אנחנו מקפידים על כך.
מיכה לינדנשטראוס: אנחנו רוצים את אנשי המקצוע הטובים ביותר שקיימים.
מיכה לינדנשטראוס: אז זה גורם לכך שיש לנו בעיה עם איוש.
מיכה לינדנשטראוס: הבעיה נפתרת בזה שיש לנו כרגע מכרז שניגשו אליו אנשים מספיק ואני מקווה שהבעיה הזו תיפתר.
שמואל יונס: זה לא רק שיש לנו תנאי סף מאוד גבוהים לתואר השני אלא גם המקצועות.
שמואל יונס: המקצועות הם בתחומים של משפטים, ראיית חשבון, כלכלה.
שמואל יונס: זה חמישה תחומים מאוד ספציפיים.
שמואל יונס: לכן אנחנו במהלך השנתיים האחרונות גייסנו למשרד למעלה ממאה עובדים חדשים.
שמואל יונס: אנחנו נמצאים במכרזים פומביים בלתי נגמרים.
שמואל יונס: מאה עובדים חדשים כאשר סך הכול העובדים המקצועיים במשרד הם בסביבות הארבע מאות.
שמואל יונס: אנחנו נמצאים במצב שבשנתיים האחרונות גייסנו קרוב לרבע מהעובדים.
שמואל יונס: זה מלמד גם על עזיבה מסוימת שיש של עובדים, של פרישה, לא עזיבה מרצון אלא פרישה.
שמואל יונס: אבל גם יש לנו היקף גיוס מאוד גדול שאנחנו גם היום נמצאים במכרז קיים כך שאני מעריך עד סוף השנה הזאת אנחנו נתייצב על כ-540 עובדים ומעלה שזה אחוז מאוד גבוה.
שמואל יונס: צריכים גם לחשוב על זה שברגע שיש לנו מאה עובדים חדשים מתוך ארבע מאות אז יש גם את העניין של שליטה.